**SAOPŠTENJE ZA MEDIJE**

**SPLET TECH 2023: JOŠ 4 DANA DO NAJVEĆE REGIONALNE KONFERENCIJE INOVACIONOG EKOSISTEMA**

Beograd, 6. oktobar 2023 – Još malo je ostalo do druge po redu SPLET Tech konferencije, koju uz podršku Američke agencije za međunarodni razvoj (USAID), organizuju projekti „Preduzmi ideju“, u realizaciji Inicijative „Digitalna Srbija“ i „Srbija Inovira“ koji sprovodi ICT Hub. Program je spreman, a posetioce u **utorak, 10. oktobra u MTS Dvorani** očekuje preko 100 govornika iz domaćeg i regionalnog inovacionog ekosistema koji će na 9 bina kroz panel diskusije, interaktivne Q&A sesije, radionice i predavanja predstaviti najaktuelnije teme i trendove u inovacionom ekosistemu.

Među njima je i svetski priznati stručnjak i lider globalnog medicinskog informatičkog tima kompanije Roche, **Endru Ngujen**, koji će posetiocima predstaviti kako izgleda rad sa timovima i proizvodima koji menjaju svet i unapređuju kvalitet ljudskog života. Kako gejming kompanije u Srbiji beleže neverovatan rast poslednjih godina, direktor naše najveće gejming komanije Nordeus, **Branko Milutinović**, govoriće o tome kako stvoriti okruženja u kom i kompanije i pojedinci mogu da svoj pun potencijal, talenat i inovativnost predstave na globalnom tržištu. **Ivan Bjelajac**, serijski tehnološki preduzetnik i tvorac inovativnih rešenja, predstaviće veliki potencijal domaćih web3 kompanija, globalnu poziciju Srbije u web3 inovacijama, kao i značaj i primenu ovih tehnologija u tradicionalnim industrijama.

Saznaćemo više o globalnoj ekspanziji poslovanja i koje su to prilike i izazovi za osnivače startapa, kako partnerstvo fakulteta i kompanija može dovesti do bržeg razvoja startapa, koji su to dostupni programi podrške, ali i kako izgleda inovacioni ekosistem u čitavoj Srbiji. Kako se tehnologija može integrisati u tradicionalnoj industriji i koja se unapređenja i rešenja rađaju saradnjom kompanija i startapa, kao i šta pokreće inovacije u korporativnom preduzetništvu, samo su neke od tema koje će biti obrađene.

Posetioce takođe očekuju i interaktivna startap zona, gde će preko 20 domaćih startapa imati priliku da predstavi svoje inovativne proizvode i potencijalno ostvari podršku za dalji rast i razvoj. U Expo zoni konferencije, posetioci će moći da iskuse aktivnosti sponzora konferencije, ali i prijatelja i partnera uz različite aktivacije. Ovogodišnji SPLET obećava jedinstven splet susreta i razmene iskustava sa startapima i onima koji podržavaju njihov razvoj kako u Srbiji, tako i u regionu, zato ne propustite priliku! Prijavite se na vreme i budite deo SPLET 2023!

Kompletnu agendu i prijavu za konferenciju pronađite na [SPLET TECH CONFERENCE 2023](https://www.splet.rs/).

Pored USAID-a, konferenciju su ove godine podržale kompanije A1, Generali, Gate group, ambasada Izraela u Srbiji, UniCredit banka, Fond za inovacionu delatnost, Tenderly, Comtrade, Bosch i Roche, a kao robni sponzori: Nespresso, Knjaz Miloš i Jaffa. Medijski partneri ovogodišnje konferencije su: Podcast.rs, WebMind, Euronews, Blic, Netokracija, Nedeljnik, Biznis.rs, Nova ekonomija, Nova.rs, ICT Business i Journal.

[VIDEO: SPLET Tech Konferencija 2022](https://youtu.be/6OAVMX7O1Sk?si=bD8eSBZcp_Co2olS)

*Za dodatne informacije, slobodno se obratite Zorici Čanadanović na telefon 064 340 38 ili pišite na* *zorica.canadanovic@gmail.com* *ili* *rakinratko@gmail.com**.*